Diari Oficial de la Generalitat Valenciana


Sumari del DOGV 638, del 28-07-1987 (1987/809327)

ORDRE de 10 de juliol de 1987, de la Conselleria de Sanitat i Consum, sobre Ordenació dels Serveis d'extracció i trasplantació d'òrgans.
----------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/07/10/(1)/dof/vci/html**

### Dades del document

Número de DOGV
:   638

Data del DOGV
:   28-07-1987

Secció del DOGV
:   DISPOSICIONS GENERALS

Número del document
:   1987/809327


Data del document
:   10-07-1987

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 10 de juliol de 1987, de la Conselleria de Sanitat i Consum, sobre ordenació dels serveis d'extracció i transplantació d'òrgans.  
El progrés tècnic sanitari origina un creixent augment dels procediments terapèutics pels quals es practiquen trasplantacions d'òrgans. Alhora, la Comunitat Autònoma compta amb Centres sanitaris que disposen de les preceptives autoritzacions, en relació amb l'extracció i la trasplantació dels distints òrgans, en compliment de la legislació específica en aquesta matèria, configurada per la Llei 30/1979, de 27 d'octubre, i disposicions complementàries.   
En aquest sentit, i ateses la diversitat i la importància de les activitats que acompanyen els processos de donació, extracció i trasplantació d'òrgans, resulta aconsellable d'establir les previsions d'ordenació i coordinació que permeten un eficaç funcionament de tots els dispositius assistencials implicats, així com una òptima racionalització dels recursos.   
En atenció d'aquests motius, fent ús de les atribucions que són conferides en l'article 44 de la Llei 5/1983, de 30 de desembre, i en el Decret 37/1986, de 10 de març,   
ORDENE:   
Article primer  
La Direcció General d'Assistència Hospitalària i Especialitats Mèdiques, de la Conselleria de Sanitat i Consum, coordinarà totes les activitats relacionades amb les donacions, extraccions i trasplantacions d'òrgans que hom realitze als Centres i establiments sanitaris de la Comunitat Valenciana autoritzats a aquests efectes.   
Article segon  
La coordinació d'aquestes activitats implicarà el desplegament de les funcions següents:   
a) Establir una eficaç relació entre els distints Centres autoritzats, i de tots ells amb la Conselleria de Sanitat i Consum.   
b) Ordenar les activitats dels diferents serveis i equips professionals relacionats amb les donacions, extraccions, i trasplantacions d'òrgans, bé directament o bé a través dels qui assumesquen la pròpia coordinació intrahospitalària.   
c) Programar i desplegar les campanyes encaminades a aconseguir un increment de les donacions d'òrgans.   
d) Inspeccionar i elaborar els informes tècnics corresponents respecte de la confecció de llistes d'espera.   
e) Assessorar els Comitès o Comissions de Mortalitat dels Centres Hospitalaris autoritzats amb vista a realitzar un cens de donants potencials.   
f) Elaborar informes, estudis i estadístiques de donacions, extraccions i trasplantacions a la Comunitat Valenciana.   
g) Mantenir una permanent comunicació i col·laboració amb els òrgans respectius del Ministeri de Sanitat i Consum.   
h) Aquelles altres funcions que se'n deriven de l'objectiu de coordinació a què fa referència aquesta Ordre.   
Article tercer  
Per a la millor consecució de les funcions a què es refereix l'article anterior, es designarà un Coordinador, nomenat pel Conseller de Sanitat i Consum entre personal sanitari que reunesca la qualificació necessària.   
Article quart  
El Coordinador dependrà, als efectes previnguts en aquesta Ordre, de la Direcció General d'Assistència Hospitalària i Especialitats Mèdiques, responsabilizant-se de la realització de les iniciatives i gestions necessàries per al compliment de les funcions assenyalades en l'article segon, així com d'aquelles altres que li siguen encomanades en relació a les matèries contingudes en aquesta disposició.   
Les actuacions del Coordinador seran sense perjudici de les funcions i responsabilitats pròpies dels facultatius que intervinguen en els distints processos integrants de les donacions, extraccions i trasplantacions d'òrgans.   
DISPOSICIO FINAL  
Aquesta Ordre vigirà el mateix dia de la publicació en el Diari Oficial de la Generalitat Valenciana.   
València, 10 de juliol de 1987.   
El Conseller de Sanitat i Consum,  
JOAQUIN COLOMER SALA


Còpia Permalink ELI